open-index/open-wikipedia-markdown huggingface dataset:
Burmas kvinnelandslag i fotball

**Burmas kvinnelandslag i fotball** representerer Burma i internasjonal fotball. Burma er mester i ASEANs mesterskap.

Burma debuterte sent i mesterskapssammenheng, og til Asiamesterskapet dukket de først opp i 2003. Burma kom ikke til semifinalen, men de kom på andreplass i gruppen, foran blant andre Taiwan og bare bak Japan, som de til gjengjeld tapte stort for. Imidlertid var Burma i ferd med å bli en lokal stormakt, noe de beviste da de kom på andreplass i South East Asian Games både i 2003 og 2005.

Programmet økte for Burma, og i 2006 var de med i to store turneringer. Først stilte Burma i ASEAN Women's Championship, der de ble sist i sin gruppe. Denne historien gjento seg i det andre mesterskapet, Asiamesterskapet 2006, der Burma møtte Thailand, Sør-Korea, Nord-Korea og Australia. 

Burma kom sterkt tilbake i 2007, og vant ASEAN-mesterskapet ved å slå Thailand på straffespark i finalen. Det var derfor nært forventet av Burma skulle komme til sluttspillet i 2008, men sørøstasiatiske mestrene lyktes ikke. Tap for Vietnam og Taiwan holdt bare til en sisteplass, enda Burma greide å slå overraskelseslaget Iran og dermed forhindre Iran plass som det første vestasiatiske landet i Asiamesterskapet. I ASEAN-mesterskapet ble det ingen gjentakelse, da Burma var sjanseløse mot Australia i semifinalen. Australia vant mesterskapet, mens Burma tapte bronsefinalen mot Thailand.

Burma slo Taiwan 5–2 i kvalifiseringen til Asiamesterskapet 2010, og sørget dermed for at Taiwan ble slått ut av sluttspillet for første gang. Burma klarte imidlertid ikke å gjøre noen god figur i sluttspillet, og tapte alle tre kampene, med et nytt tap for Thailand.
## Eksterne lenker
*
Singapores kvinnelandslag i fotball

**Singapores kvinnelandslag i fotball** representerer Singapore i internasjonal fotball.

Singapore er et av kvinnelandslagene som har hold på lengst. De var med i det første Asiamesrterskapet i 1975, som resulterte i en sisteplass i gruppen. I det neste mesterskapet gikk det bedre, da Singapore kom til semifinalen, der de tapte for Taiwan. I bronsefinalen vant Singapore over Indonesia. Etter et opphold i det ellers bemerkelsesverdige sluttpillet i 1979, kom Singapore til sluttspillet i 1981, der de gikk ut etter tap for Hongkong og India. I sluttpillet i 1983 kopierte Singapore bronsen.

Det var imidlertid siste gang Singapore var i sluttspillet på ti år. Etter at Kina, Japan, Nord-Korea og Sør-Korea har Singapore hatt en mindre viktig posisjon i asiatisk kvinnefotball, og de siste mesterskapene har de unntaksvis kvalifisert seg og endt sist eller nest sist i sin kvalifiseringsgruppe. I kvalifiseringen til sluttpillet i 2008 tapte Singapore over to kamper for Malaysia.
Brunlangøre

**Brunlangøre** eller **langøreflaggermus** (*Plecotus auritus*) er en art i glattnesefamilien.
Den har lange ører med en tydelig brett. Den ligner svært mye på den mye sjeldnere *[[Plecotus austriacus]]* som først ble anerkjent som egen art i 1960-årene.

En voksen brunlangøre har en kroppslengde på 4,5–4,8 cm, en hale på 4,1–4,6 cm og et vingelengde på 4–4,2 cm. Ørene er 3,3–3,9 cm lange og gjør denne arten lett å skjelne fra de fleste andre flaggermusartene.

De flyr relativt sakte sammenlignet med andre flaggermus.

Den yngler i bygninger, men oppholder seg også i hulrom i trær og flaggermuskasser. 

Den jakter i skog. Den fanger stort sett møll, og plukker insekter fra blader og bark. 
Dette er en av de flaggermusene som bruker synet mer enn ekkolokaliseringen når de jakter.

Frekvensene den bruker for ekkolokalisering ligger mellom 27–56 kHz, har mest energi ved ca 50 kHz og har en gjennomsnittlig varighet på 2,5 ms.

De går i dvale om vinteren.

## Utbredelse
Artenn finnes nord i Eurasia, fra England og Frankrike til Korea og Japan. 

Verdens naturvernunion har pr. februar 2018 listet opp følgende land hvor arten finnes:

Albania, Andorra, Aserbajdsjan, Belarus, Belgia, Bosnia-Hercegovina, Bulgaria, Danmark, Estland, Finland, Frankrike, Georgia, Hellas, Iran, Irland, Italia (Sardinia), Kasakhstan, Kroatia, Latvia, Liechtenstein, Litauen, Luxembourg, Moldova, Monaco, Montenegro, Nederland, Norge, Polen, Portugal, Romania, Russland, San Marino, Serbia, Slovakia, Slovenia, Spania, Storbritannia, Sveits, Sverige, Tsjekkia, Tyrkia, Tyskland, Ukraina, Ungarn, Østerrike.

## Referanser




## Eksterne lenker
*
Pla de l’Estany

**Pla de l'Estany** er et comarca i Catalonia, hvis hovedstad er Banyoles. 

Det grenser i nord til Garrotxa og Alt Empordà og sør til Gironès.

Pla de l'Estany har 29&nbsp;645 innbyggere og et areal på 262,83 km². 

## Kommuner
Pla de l'Estany er delt inn i følgende 11 kommuner (*municipis*):

* Banyoles (17.451 innbyggere) 
* Camós (698) 
* Cornellà del Terri (2.106) 
* Crespià (247) 
* Esponellà (441) 
* Fontcoberta (1.212) 
* Palol de Revardit (459) 
* Porqueres (4.208) 
* Sant Miquel de Campmajor (218) 
* Serinyà (1.084) 
* Vilademuls (769) 

## Eksterne lenker
*  Consell Comarcal del Pla de l'Estany
Arendal Byorkester

**Arendal Byorkester** er et janitsjarkorps i Arendal, opprettet i 1884.
__NOTOC__
Det var medlemmer av Arendal Turnforening som tok initiativet med å stifte et byorkester, og stiftelsedatoen var 6. april 1884. Navnet var Turnernes Musikkforening og første dirigent var Herr Wang. Orkesteret hadde flere navn igjennom tidene, og i en periode fra 1914 til 1919 var det ingen aktivitet i orkesteret. Fargene til orkesteret har også endret seg flere ganger, men er nå sort, hvitt og gult. Pr 2009 er det 48 musikanter på medlemslisten.

Siden midten av 1990-tallet har orkesteret hatt tradisjon med å spille nyttårskonsert i Arendal. I 2009 hadde orkesteret 125-årsjubileum.

## Navnskifter
*1884-1909 Turnernes Musikkforening
*1909-1914 Bymusikken
*1919-1929 Arendal Janitsjarorkester
*1929-1967 Arendal Byorkester 
*1967-1991 Presto
*1991- Arendal Byorkester

## Dirigenter

## Eksterne lenker
* Arendal Byorkesters nettsted

## Kilder
* Agderpostens papirutgave fredag 9. januar 2009 s. 38-39
Omsorgsbolig

**Omsorgsbolig** er en lettstelt bolig som kan tildeles mennesker med nedsatt funksjonsevne. Brukerne kan for eksempel være eldre som klarer å bo for seg selv, men har et omfattende pleie- og omsorgsbehov. Omsorgsbolig kan man også tildeles ved sykdom, skade eller lyte (medisinske invalidiserende tilstander, eksempelvis psykisk utviklingshemming). 

Boligen er tilrettelagt med omfattende omsorg og pleie for de som trenger det. Brukerne kan leie eller kjøpe boligen av kommunen.

## Se også
* Sykehjem, en institusjon for pasienter som ikke greier seg i eget hjem

## Referanser
Blikkbåx

***Blikkbåx*** var et norsk magasinprogram for barn og ungdom i aldersgruppen 10 til 14 år og gikk på lørdager på NRK-TV fra 1987 til 1988. Programmet ble ledet av barn i målgruppen selv, og tok for seg aktuelle temaer og underholdning som barn og ungdom var opptatt av. Et par av programmene ble laget i samarbeid med DR og SVT.

Bjarte Ytre-Arne var redaksjonsleder. Regien var ved  og Hermann Gran.

De humoristiske innslagene med «Reidar og Bitten» med Øivind Blunck og Hege Schøyen ble opprinnelig produsert og sendt i dette programmet. Av andre magasininnslag kan en nevne seriene *[[Onkel Gustav og kassettmysteriet]]* (1987), *[[Forelsket 87]]* (1987) og *Øyenvitnet* (1988).

Programmet etterfulgte *[[Halvsju]]* og ble etterfulgt av *[[Midt i smørøyet]]*.

## Programledere
* Sesong 1: Magnus Kjelland-Olsen, Anne Marit Austbø, Mads Olsen, Ragna Dyrhaug, Runa Granlund
* Sesong 2: Line Andersen, Snorre Milde, Christina Langangen, Trude Jegstad, Rasmus Opsahl
* Sesong 3: Marianne Elvan, Erle Kyllingmark, Anders Eidsvold, Michael Sontum, Ole Martin Holtet

## Referanser


## Eksterne lenker
* 
*  Informasjon om Blikkbåx fra ReidarWiki.com
Fylkesvei 6876

**Fylkesvei 6876 (Fv6876)** går mellom Kirkegata i Levanger sentrum og Heir i Levanger kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 126 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Carl-Gustav Esseen

**Carl-Gustav Esseen** (født 18. september 1918, død 10. november 2001) 
var en svensk matematiker. Hans spesialfelt var sannsynlighetsteori.

Carl-Gustav Esseen gikk på skole i Linköping. Fra 1936 studerte han matematikk, astronomi, fysikk og kjemi ved Uppsala universitet, i tillegg til at han jobbet på universitetet som vitenskapelig assistent. Inspirert av arbeidene til Harald Cramér og Arne Beurling studerte han sentralgrenseteoremet og undersøkte hvor god tilnærmelsen til normalfordelingen er. I tilfellet for uavhengige og identisk fordelte variabler klarte han å bestemme den beste nøyaktigheten. Dette resultatet, som han beviste uavhengig av Andrew C. Berry, er i dag kjent som Berry–Esseens teorem.

I 1944 avla Esseen doktorgraden med en avhandling om fourieranalyse av fordelingsfunksjoner. I 1949 ble han professor for anvendt matematikk på Kungliga Tekniska högskolan i Stockholm. I 1962 ble han professor for matematisk statistikk og i 1967 den første lederen for lærestolen i matematisk statistikk på Uppsala universitet. I 1984 ble han emeritert.

Selv om Esseen i de fleste av arbeidene sine beskjeftiget seg med sentralgrenseteoremet og beslektede emner, ga han også viktige bidrag på andre felt. Noen av skriftene hans hadde innflytelse på industrielle anvendelser, som for eksempel hans undersøkelser i styringsteknologi i telekommunikasjon. Etter at han emeriterte, beskjeftiget han seg med emner i tallteori, spesielt faktorisering, som har betydning for kryptologi.

## Utmerkelser
* 1963 ble han medlem av Kungliga ingenjörsvetenskapsakademien.
* Festskrift: Allan Gut, Lars Holst (Hrsg.): *Probability and mathematical statistics. Essays in honour of Carl-Gustav Esseen*. Festskrift til Carl-Gustav Esseens 65. fødselsdag. Academic Press, New York 1983.

## Utvalgte verker

* *On the Liapounoff Limit of error in the thoery of probability*. I: *Arkiv för Mathematik, Astronomi och Fysik*. Stockholm 1942. 
* *Determination of the maximum deviation from the Gaussian law*. Almqvist & Wiksell, Stockholm 1943.
* *Fourier analysis of distribution functions. A mathematical study of the Laplace-Gaussian law*. Doktorgradsavhandling. In: *Acta mathematica*. 77, 1944.
* *On Mean Central Limit Theorems*. Elander, Göteborg 1958.
* *Bounds for the absolute third moment*. I: *Scandinavian Journal of Statistics* Band 2. Blackwell, Oxford 1975, , S. 149–152.
* med Svante Janson: *On moment conditions for normed sums of independent variables and Martingale differences*. Uppsala 1983.
* *A stochastic model for primitive roots*. Uppsala 1991.

## Referanser


## Eksterne lenker
* 
* Nekrolog over Carl-Gustav Esseen av Allan Gut og Lars Holst (engelsk)
*
Buvollen skole

**Buvollen skole** var en barneskole med 1. til 7. trinn i Rudsbygd i Lillehammer. Skolen hadde 50 elever og 13 ansatte. Rektor ved skolen var Siv Skansen Lien.

I 1873 ble den første skolebygningen på Buvollen ferdigbygd. I perioden 1949 til 1997 ble skolen bygd ut med nye bygninger. Skolen ble i 2009 foreslått lagt ned, men kommunen vedtok å ikke legge ned skolen. I 2016 kom et nytt vedtak om nedleggelse, som ble utført i 2018.

## Referanser


## Eksterne lenker
* Lillehammer kommune om Buvollen skole
Fylkesvei 6892

**Fylkesvei 6892 (Fv6892)** går mellom Møen og den østre delen av Ytterøya i Levanger kommune. Veien (medregnet ringveien) er 6,2&nbsp;km lang.

Før Trøndelag fylke ble opprettet 1. januar 2018 hadde veien betegnelsen Fylkesvei 138 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Fylkesvei 6914

**Fylkesvei 6914 (Fv6914)** går mellom Skorset i Steinkjer og Lein i Verdal. Veien følger stort sett vestbredden på Leksdalsvatnet.

Før Trøndelag fylke ble opprettet 1. januar 2018 hadde veien betegnelsen Fylkesvei 170 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
RS 3 «Tordenskjold»

**RS 3 «Tordenskjold»** er en tidligere redningsskøyte. Den ble bygget i 1889 som losskøyte av Thor Martin Jenssen i Porsgrunn, *Porsgrund Baadbyggeri* i Knardalstrand og innkjøpt av Bergen Kreds av Redningsselskapet i 1892. Den ble da ombygget til redningsskøyte blant annet ved at det ble laget såkalt synkefri innredning, det vil si vanntett garnering og dørk  og satt i tjeneste i 1893.

Thor Martin Jenssen  var formann hos Colin Archer fra 1879–1885. Da han startet sitt verft i 1885, bygget han de første årene losskøyter med jernkjøl etter Colin Archers tegninger. Han fikk etter hvert andre lokale konstruktører, men linjene var fortsatt av Archer-typen med jernkjøl. Hvem som ellers konstruerte for Thor Martin Jenssen er ukjent fram til 1896, da Fredrik Johannessen ble engasjert. Tegningen til RS 3 er ikke kjent, annet enn at bilder viser at den er av Archer-typen med skarpe linjer, særlig i baugen. RS 2 «Langesund» er bygget etter samme tegning ifølge kontrakten for bygging av «Langesund», men er én fot lengre.

Det første året ble «Tordenskjold» drevet av Bergens Kreds og bemannet av losene i Korsfjorden.

RS 3 «Tordenskjold», RS 2 «Langesund» og RS 4 «Feie» var alle 1-mastere beregnet på at losene skulle ha sikre båter og fungere som redningsskøyter, dvs. losredningsskøyter. På det tidspunktet ikke var bestemt om losene skulle utgjøre redningsvesenet eller om man skulle ha større skøyter bare til redning. Det viste seg at redningstjenesten kom i konflikt med losenes arbeid og båtene ble innen et år overført til Redningsselskapet, og det ble ikke noe mere samarbeid med losene. Siden skøytene da ikke skulle brukes til losing, ble de større 2-masterne foretrukket for de kommende skøytene; les mer om losredningsskøyter.

Frem til 1905 var «Tordenskjold» i redningstjeneste og berget 81 personer fra «den visse død», 15 fartøyer fra totalforlis og ga assistanse til totalt 254 fartøy.

## Referanser


## Litteratur

* Sannes, Tor Borch. *Båtbyggeren Colin Archer*. Norsk maritimt forlag, 1984. 431 s. (Revidert ettbinds-utgave av: *Colin Archer : skipene* (1978) og *Colin Archer : skøytene og lystbåtene* (1979)) ISBN 82-90319-05-3
* Bjørn Foss: *Fra seil til vannjet*. Norsk maritimt forlag 2002. ISBN 82-90319-34-7
* Jeppe Jul Nielsen & James Ronald Archer: *Colin Archer, konstruktøren på Tollerodden.* Ugitt av Stiftelsen Tollerodden i Larvik 2019.

## Eksterne lenker

* Bilde av RS 3 Tordenskjold
* Båtbygger Thor Martin Jenssen.
Berry–Esseens teorem

**Berry&ndash;Esseens teorem** er et teorem i matematikk som gir en øvre grense for konvergenshastigheten
i sentralgrenseteoremet. Teoremet ble bevist uavhengig av hverandre av Andrew C. Berry i 1941 og Carl-Gustav Esseen i 1942.

Ettersom teoremet ble bevist av to forskjellige matematikere, og deretter ble videreutviklet både av disse og andre, finnes det flere forskjellige formuleringer. En versjon er som følger:

: La X_1, X_2,\ldots være uavhengige stokastiske variabler med samme sannsynlighetsfordeling, og anta at \mathbb E[X_1] = 0, at  \mathbb E[X_1^2] = \sigma^2> 0 og at \mathbb E[|X_1|^3] = \rho . La videre
:: Y_n  = \frac{X_1+X_2+\ldots+X_n}n
: være gjennomsnittet av de n første variablene. La F_n være den kumulative fordelingsfunksjonen til
:: \frac{Y_n\sqrt n}\sigma,
: og \Phi være den kumulative fordelingsfunksjonen til den standard normalfordelingen. Da finnes en positiv konstant C slik at for alle x og n så er
:: |F_n(x) - \Phi(x)| \leq \frac{C\rho}{\sigma^3 \sqrt n}.

Her er C en universell matematisk konstant, som er kjent som Berry&ndash;Esseen-konstanten.
Den nøyaktige verdien av konstanten er ikke kjent. 
I Esseens opprinnelige arbeid gis den en øvre grense på 7,59, som senere har blitt forbedret. Den beste øvre
grensen som er kjent i dag er 0,7655 og ble vist av Sjiganov i 1985. På den annen side er det kjent at C
er større enn 1/\sqrt{2\pi}\approx 0,3989.

## Referanser
All the Tired Horses

«**All the Tired Horses**» er en sang skrevet av Bob Dylan, utgitt på hans dobbeltalbum *[[Self Portrait]]* fra 1970. Sangen ble brukt i filmen *[[Blow]]* fra 2001.

Det første sporet på albumet, *All the Tired Horses*, har ikke engang Dylans vokaler. Det består av et lite kor med kvinnestemmer som gjentar to linjer om og om igjen.

:*All the tired horses in the sun*
:*How'm I s'posed to get any ridin' done? Hmm.*

til den samme melodien i 3 minutter og 12 sekunder, med varierende instrumental ledsagelse. I tonen C-dur består denne sangen musikalt av grepstrukturen I-vi-iii-V, gjentatt. Dette oversettes til tangentene C-Am-Em-G. 

## Coverversjoner
*The Sports: *The Sports Play Dylan & Donovan* (1981)
*The Narrator: *All That to the Wall* (2007)

## Litteratur
*Don Giller and Ed Lozano. *The Definitive Bob Dylan Songbook*. Amsco Publications, 2003.
*Oliver Trager. *Keys to the Rain: The Definitive Bob Dylan Encyclopedia*. Billboard Books, 2004.

## Eksterne lenker
* Teksten
Filippinenes kvinnelandslag i fotball

**Filippinenes kvinnelandslag i fotball** representerer Filippinene i internasjonal fotball.

Filippinene deltok i sitt første Asiamesterskap i 1981, der de endte sist. Det gikk omtrent likt i 1983 før Filippinene ikke lyktes å komme med til Asiamesterskapet før i 1993. Fra og med da var imidlertid Filippinene med på hvert eneste Asiamesterskap fram til og med 2003. Etter at antall kvalifiseringplasser ble drastisk kuttet ned før Asiamesterskapet i 2006, har Filippinene ikke kommet lenger enn kvalifisering. 

I tillegg til Asiamesterskapet, har Filippinene vært med i flere mer regionale mesterskap, som ASEAN-mesterskapet og South East Asia-lekene. Det har stort sett endt med hederlige sisteplasser.
RS 4 «Feie»

**RS 4 «Feie»** er en tidligere redningsskøyte som ble bygget for Bergen Kreds i Redningsselskapet. og satt i tjeneste i 1894. Skøyta ble bygget ved Colin Archers båtbyggeri i Larvik etter en losbåttegning fra 1887 men han bygde den et par fot større, til 38 fot, ga den høyere fribord, større deplasement og større jernkjøl. Som alle de alle de andre redningsskøytene ble disse også bygget med synkefri innredning, dvs. vanntett garnering på innsiden av spantene og vanntett dørk.

RS 3 «Tordenskjold»,  RS 2 «Langesund» og RS 4 «Feie» var alle 1-mastere beregnet på at losene skulle ha sikre båter og fungere som redningsskøyter, dvs. losredningsskøyter. RS 4 «Feie» ble bygget etter den 46 fot store 2-masteren RS 1 «Colin Archer» da det på det tidspunktet ikke var bestemt om losene skulle utgjøre redningsvesenet eller om man skulle ha de større skøytene bare til redning.

«Feie» ble bemannet av losene i Korsfjorden som var pålagt å utføre redningsoppdrag ved behov. Redningstjenesten kom i konflikt med losenes arbeid og båtene ble innen et år overført til Redningsselskapet og det ble ikke noe mere samarbeid med losene. Siden skøytene da ikke skulle brukes til losing, ble de større 2-masterne foretrukket; les mer om losredningsskøyter.

De første årene tjenestegjorde «Feie» i området fra Utsira til Fedje. Senere ble den stasjonert i Lofoten og Finnmark. Frem til 1905 var «Feie» i tjeneste som redningsskøyte langs vestlandskysten og berget 75 personer fra «den visse død», 14 fartøyer fra totalforlis og ga assistanse til totalt 197 fartøy.

På 1930-tallet ble «Feie» tatt i bruk som fiskefartøy og deltok i de tradisjonelle fiskeriene nordpå i mange år. Den siste fiskeren som eide henne skal ha vært Wilhelm Tingvoll, Mortenhals i Malangen. Hvordan fartøyet så ut som fiskefartøy er uvisst.

Fra 1973 har «Feie» vært fritidsbåt. Først eid av Edvard Jensen og fra 1984 av Tore B. Langnes, begge bosatt i Troms. De forsøkte begge å tilbakeføre «Feie» til opprinnelig utseende. I 1993 ble fartøyet overtatt av Jon Ivar Rønnevik i Haugesund som forsøkte å gjøre «Feie» nøyaktig som den var da den var ny. Han rev blant annet ut lystbåtinnredningen.

RS 4 «Feie» er per dags dato eid av Bergen Seilskøyteklubb i Bergen, der den gjennomgår restaurering der man forsøker å tilbakeføre båten mest mulig til slik som den opprinnelig var bygget.

## Eksterne lenker
RS 4 Feie
Lignosulfonat

**Lignosulfonat** er sulfonert lignin, (CAS-nummer 8062-15-5). Det består av vannløslige anioniske polyelektrolyttiske polymere. Lignosulfonat er et biprodukt fra produksjon av papirmasse med sulfittprosessen.

Mesteparten av delignifiseringen i sulfittprosessen involverer sur splitting av eterbindinger, som binder sammen mange av komponentene i lignin. De elektrofile karbokationene som dannes under etersplittingen reagerer med bisulfittioner (HSO3-) for å gi sulfonater. 

:R-O-R'  + H+  → R+  +  R'OH
:R+  +  HSO3- → R-SO3H

Den primære posisjonen for etersplitting er α-karboner (karbonatom bundet til en aromatisk ring) til propylsidekjedene  til lignin.

Lignisulfonater har en bred fordeling av molekylmasse (de er svært polydisperse). For lignosulfonater fra barved er 1000-140 000 u vanlig, mens det er lavere verdier for lignosulfonat fra løvved.

## Fremstilling
Lignosulfonater blir utvunnet fra den brukte kokluten (rød- eller brunlut) fra sulfittprosessen. Den mest brukte industrielle prosessen er Howard-prosessen som gir 90-95 % utbytte av kalsiumlignosulfonat (CAS-nummer 904-76-3)

## Anvendelse
Lignosulfonater har mange anvendelser. De kan brukes som dispergeringsmidler i garving av lær, i betong, i borevæsker.

## Referanser
Terje Andersen (musiker)

**Terje «Cyrus» Andersen** (født 1975) er en norsk heavy metal-gitarist.

Andersen har spilt i bandene Susperia, Crownfall og Sensa Anima. Han har også vært gjesteartist i black metal-bandene Satyricon og Old Man's Child.
Hoppemusfamilien

* Allactaginae
* Cardiocraniinae
* Dipodinae
* Euchoreutinae

**Hoppemusfamilien** er en gruppe  gnagere som finnes på den nordlige halvkule. 
Forskjellige slag finnes i gressmark, skoger og ørken. Alle artene er i stand til å hoppe på bakbeina.
De er små til middels store gnagere, fra 4 til 26 cm kroppslengde (halen unntatt). De er alle tilpasset til hopping, men i varierende grad. De beveger seg ved å hoppe eller ved å gå på bakbeina. De fleste har lange haler, men bjørkemus har korte.

De fleste er altetende, og lever av frø og insekter. Noen arter, som *[[Allactaga sibirica]]*, er nesten utelukkende insektetende. Som andre gnagere har de gnagetenner som er adskilt fra jekslene med et mellomrom. 

Artene i hoppemusfamilien føder kull med to til syv unger etter en drektighet på 17-42 dager. De yngler en eller to ganger i året, avhengig av art.

## Inndeling
Myomorpha har tradisjonelt blitt delt inn i to overfamilier med i alt sju familier, men ny forskning tyder nå på at det bør være ni. To underfamilier i Dipodidae har i henhold til Wilson, Lacher & Mittermeier (2017) blitt løftet til full familiestatus; Sminthidae og Zapodidae. Familien Nesomyidae finnes bare i Afrika og på Madagaskar, og har utviklet økologiske nisjer som likner andre familier i musegruppen.

* Rodentia, gnagere
** Myomorpha, muselignende gnagere
*** Dipodoidea, hoppemusgruppen
**** Sminthidae, bjørkemusfamilien
**** Zapodidae, (mangler norsk navn)
**** Dipodidae, hoppemusfamilien
***** Allactaginae
***** Cardiocraniinae
***** Dipodinae
***** Euchoreutinae
***** Sicistinae (se Sminthidae)
***** Zapodinae (se Zapodidae)
*** Muroidea, musegruppen
**** Calomyscidae, musehamsterfamilien
**** Cricetidae, hamsterfamilien
**** Muridae,  musefamilien
**** Nesomyidae
**** Platacanthomyidae, tremusfamilien
**** Spalacidae, mulvarprottefamilien

## Se også
* Liste over pattedyr i Norge

## Referanser




## Eksterne lenker
*
Chris Waddle

**Christopher Roland Waddle** (født 14. desember 1960 i Felling i Tyne and Wear) er en engelsk tidligere fotballspiller, mest kjent for sin tid hos Newcastle, Tottenham, Olympique de Marseille og Sheffield Wednesday. Han ble i 1993 kåret til Football Writers' Association Footballer of the Year.

## Klubbkarriere
Etter mislykkede prøvespillinger for både Sunderland og Coventry fikk han endelig profesjonell kontrakt med Newcastle i juli i 1980. Han ble raskt en viktig spiller for klubben og spilte sammen med blant andre Kevin Keegan og Peter Beardsley.

Etter 48 mål på 170 kamper for Newcastle ble han solgt til Tottenham for 590 000 pund. I sin tid som Tottenham-spiller etablerte han seg som landslagsspiller for , og var på laget som tok seg til kvartfinalen i VM i fotball 1986 i Mexico. Totalt spilte Waddle 62 landskamper og scoret 6 mål.

Waddle spilte 138 kamper og scoret 33 mål for Tottenham før han i juli 1989 ble han kjøpt opp av den franske klubben Olympique de Marseille for 4,5 millioner pund. Med et stjernespekket lag vant klubben tre franske ligamesterskap på rad. I Marseille fikk han tilnavnet *Magiske Chris* og supporterne av klubben regner fremdeles Waddle som en av klubbens beste spillere noensinne.

Etter tre suksessrike år i Frankrike flyttet han i juli 1992 tilbake til England for å spille for Sheffield Wednesday, som måtte betale 1,25 millioner pund for ham. Han ble raskt regnet som en av den nystartede Premier Leagues mest kreative spillere.

På grunn av problemer med skader forlot han Sheffield Wednesday sommeren 1996 etter 109 kamper og 10 mål for klubben. Han dro over grensen til Skottland for å spille for Falkirk, men forlot klubben etter bare fire kamper. Han spilte for Bradford ut sesongen, og gikk så over til Sunderland. Her spilte han fra februar til mai 1997, og ble på sommeren det året ansatt som spillende manager for Burnley. Etter en skuffende sesong forlot han Burnley sommeren 1998. I september skrev han under en spillerkontrakt med Torquay og spilte sju kamper for klubben. Han flyttet nå tilbake til Sheffield Wednesday for å bli med i trenerstaben der.

Etter at han la opp som profesjonell spiller, har Waddle fortsatt å spille fotball på amatørnivå. Han er nå fotballkommentator for BBC Radio Five Live, og har også en egen spalte i avisen The Sun.

## Meritter
**Tottenham Hotspur**
* FA Cup: finalist i 1987

**Olympique Marseille**
* Fransk ligamester: 1990, 1991 og 1992
* Europacupen: finalist i 1991

**Sheffield Wednesday**
* Football Writers' Association Footballer of the Year: 1993
* FA Cup: finalist 1993
* Ligacupen: finalist i 1993

## Referanser


## Eksterne lenker
* 
* Chris Waddle på RSSSF
* Nettside om Chris Waddle og Tottenham Hotspur
* Legender i Marseille
RS 8 «Oscar Tybring I»

**RS «Oscar Tybring I»** (RS 8) er en tidligere redningsskøyte som ble bygget i 1895 for Redningsselskapet. Den er bygget etter konstruksjon av Colin Archer.

Skøyta er oppkalt etter grunnleggeren av Redningsselskapet Oscar Tybring. Senere har flere redningsskøyter båret samme navn.

Frem til 1937 var «Oscar Tybring I» i tjeneste og assisterte 2591 fartøy. 329 personer anses som reddet fra den sikre død og skøyta er den som er oppført med flest redde pr 2002.

«Oscar Tybring I» er idag i privat eie og hjemmehørende i Fredrikstad.

## Referanser


## Litteratur
* Bjørn Foss: *Fra seil til vannjet*. Norsk maritimt forlag 2002. ISBN 82-90319-34-7
* Sannes, Tor Bork, *Colin Archer skøytene og lystbåtene*, Norsk Maritimt Forlag, Oslo, 1979 ISBN 82-90319-01-0 (Ebok fra bokhylla.no)
Fylkesvei 6940

**Fylkesvei 6940 (Fv6940)** går mellom Oksål og Klepp i Inderøy kommune.

Før Trøndelag fylke ble opprettet 1. januar 2018 hadde veien betegnelsen fylkesvei 232 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Naustdal-Gjengedal landskapsvernområde

**Naustdal-Gjengedal landskapsvernområde** er et landskapsvernområde som ligger i Sunnfjord og Gloppen kommuner i Vestland. Området ble opprettet av Kongen i statsråd 9. januar 2009. Det har et areal på ca. 394 km², og alt ligger på privat grunn.

## Referanser


## Eksterne lenker
* Firda ''Ålfotbreen og Naustdal – Gjengedal verna '' (9. januar 2009)
Black Funeral

***Black Funeral*** er en 12 tommers EP fra Mercyful Fate.

Albumet inneholder to spor og ble utgitt på plateselskapet Combat Records i 1983. I tillegg ble albumet utgitt som en 7 tommers bilde-single i kun 2&nbsp;500 eksemplarer.

## Sporliste
;Side A:
#«Black Funeral» 2:50
;Side B:
#«Black Masses» 4:23

## Personell
*King Diamond – Vokal
*Hank Shermann – Gitar
*Michael Denner – Gitar
*Timi Hansen – Bassgitar
*Kim Ruzz – Slagverk

## Kilder
* 

## Eksterne lenker
*
Can You Please Crawl Out Your Window?

«**Can You Please Crawl Out Your Window?**» er en singel gitt ut i 1965 av Bob Dylan. Den nådde nummer #58 på US Billboard Hot 100, og #17 på UK chart i januar 1966. Den ble spilt inn sammen med The Hawks (som skulle senere bliThe Band) i løpet av den samme innspillingen ble One of Us Must Know (Sooner or Later) også spilt inn. Disse to sangene ble de eneste som ble gjort ferdig i løpet av denne innspillingen, og Dylan kom til å spille inn resten av det som kom til å bli "Blonde on Blonde" i Nashville med diverse andre musikere.

Dylan spilte sangen for Phil Ochs mens de to kjørte i en limousin.  Da Ochs uttrykte en lunken følelse om stykket, kastet Dylan han ut av limousinen mens han ropte "You're not a folk singer.  You're a journalist."

Sangen er inkludert i listen med sanger i Nick Hornbys bok 31 Songs, som var publisert i USA som "Songbook."

## Coverversjoner

The Jimi Hendrix Experience spilte inn denne sangen på BBC Radio. Denne versjonen ble senere gitt ut på albumet BBC Sessions.

The Hold Steady gjorde en versjon av sangen til soundtracket til Dylan biografi filmen *[[I'm Not There]]*.

Transvision Vamp spilte den inn til sitt andre album "Little Magnets Versus the Bubble of Babble."

Les Fradkin covrer den i sin utgivelse "If Your Memory Serves You Well" fra 2006.

## Referanser


## Kilder
*Hornby, Nick (2002) Songbook, McSweeney's Books, ISBN 0971904774
RS 5 «Liv»

**RS «Liv»** (RS 5) er en tidligere redningsskøyte som ble bygget på *Porsgrund Bådbyggeri* i 1893/1894 og ble designet av Christian Stephansen fra Arendal.

RS «Liv» ble – med mindre korrigeringer fra juryformann Colin Archer – bygget etter tegning fra vinnerbidraget i en konkurranse Redningsselskapet satte igang. Målet med konkurransen var å finne den ideelle redningsskøyte som kunne produseres i mange eksemplarer for å kunne dekke selskapets totalbehov langs norskekysten.

«Liv» ble en av de viktigste inspirasjonskildene da Colin Archer bestemte seg for å konstruere den ideelle redningsskøyte, noe som resulterte i RS «Colin Archer» som den første i en lang serie skøyter som ble levert til Redningsselskapet av denne typen.

Frem til 1932 var «Liv» i tjeneste som redningsskøyte og berget 132 personer fra «den visse død», 41 fartøyer fra totalforlis og ga assistanse til totalt 1338 fartøy.

«Liv» er per 2008 i privat eie, og er hjemmehørende ved Blommenholm, Bærum i Oslofjorden.

Et bilde av «Liv» pryder båtførerbeviset som ble innført som obligatorisk fra 1. mars 2010.

## Referanser


## Eksterne lenker
* .
Kråvik

**Kråvik** er ei lita bygd i Askøy kommune som har postadresse 5310 Hauglandshella.

Bygda strekker seg fra Pollelvi og Solheimsgården og ned til enden av Kråvikvegen.

## Referanser
Sacco of Norway

**Sacco of Norway** er en norsk møbelprodusent som produserer saccosekker, firmaet holder til i Innvik i Stryn kommune.

## Historikk
Selskapet ble opprettet i 2008 og kjøpte merkerettighetene til SACCO® fra Ekornes. Omsetningen av saccosekker utgjorde i underkant av 10 millioner kroner da Ekornes ga opp produksjonen, grunnlaget for salget var frigjøring av produksjonskapasitet ved fabrikken Ekornes Fetsund AS, hvor Ekornes produserer Svanemadrassen.

Sacco of Norway hadde som målsetning å produsere 10&nbsp;000 saccosekker i løpet av 2008, de klarte å produsere 11&nbsp;000 enheter. Den videre målsetningen ble å tredoble produksjonen de neste tre årene. Da selskapet ble etablert var målsetningen satt til produksjon av 30&nbsp;000 - 50&nbsp;000 saccosekker innen år 2010.

## Distribusjon
Selskapet har utvidet forhandlernettet etter etableringen, da Ekornes produserte Sacco ble den solgt gjennom deres forhandlernett. Dette utgjorde møbelkjedene Møbelringen og Living, i tillegg til en del frittstående møbelhandlere. Sacco of Norway har i tillegg etablert samarbeid med kjedene Fagmøbler og A-møbler. Saccosekken produsert i Innvik blir også eksportert til resten av norden.

## Referanser


## Eksterne lenker
* Sacco of Norway
Syklonsesongen for det sørlige Stillehavet 2008–2009

**Syklonsesongen for det sørlige Stillehavet 2008–2009** begynte offisielt 1. november 2008 og vil vare frem til 30. april 2009.  Den første syklonen i sesongen, Det tropiske uværet O1F, ble dannet 1. desember 2008. Tropiske sykloner som befinner seg mellom 160° øst og 120° vest og nord for 25° sør overvåkes av Fiji Meteorological Service, mens dem som befinner seg sør for 25° sør overvåkes av Tropical Cyclone Warning Centre (TCWC) i Wellington i New Zealand.

## Prognoser for sesongen
New Zealand National Institute of Water & Atmospheric Research utstedte 26. september 2008 en prognose for sesongen for hele det sørlige Stillehavet øst for 135°Ø. Instittutet forutså en gjennomsnittlig risiko for danning av sykloner, noe som ville bety mellom 8-10 tropiske sykloner med en vindhastighet høyere enn 18 m/s. 

23. oktober 2008 utstedte Regional Specialized Meteorological Centre i Nadi i Fiji sin prognose. RSMC slo fast at 2008-2009-sesongen ville starte under nøytrale forhold (noe som betyr uten påvirkning fra verken El Niño eller La Niña). Senteret så ikke at dette ville forandre seg utover sesongen. RSMC Nadi forutså ni sykloner i sesongen, hvorav halvparten av dem ville komme til å bli alvorlige tropiske sykloner.

## Stormer
### Det tropiske uværet 01F
Et lavtrykksområde dannet seg 1. desember 2008 nær de nordlige Cookøyene. Det ble senere samme dag oppgradert til Det tropiske uværet 01F av RSMC Nadi. Uværet beveget vestover neste dag, men forble svakt. Siste værbulleteng for uværet ble utstedt samme dag.

### Det tropiske uværet 02F

### Det tropiske uværet 03F

### Det tropiske uværet 04F

## Referanser


## Eksterne lenker
* Joint Typhoon Warning Center (JTWC).
* Fiji Meteorological Service (RSMC Nadi) .
* Meteorological Service of New Zealand, Ltd. (TCWC Wellington).
* Verdens meteorologiorganisasjon
Hektor Hvalfangststasjon

**Hektor Hvalfangststasjon** var et landbasert hvalkokeri på Deceptionøya i Antarktis.

I 1911 fikk Hvalfangerselskabet Hektor fra Tønsberg konsesjon av britiske myndigheter for å etablere en landstasjon i Whalers Bay. Hensikten med stasjonen var å kunne utnytte hvalskrottene som frem til da bare hadde blitt kastet overbord etter flensing. Konsesjonen omfattet enerett til å drive landstasjon på Deceptionøya, samt rett til ett flytende kokeri og to hvalbåter.

Stasjonen ble satt opp med bygninger som ble tatt med fra Norge. Mens hvalspekket ble behandlet ombord i kokeriene, ble hvalskrottene kokt på landstasjonen og lagret på store jerntanker. I tillegg ble det produsert guano. Full aktivitet ved anlegget kom ikke i gang før i 1919.

Anlegget besto av flenseplan med bein- og kjøttkokere, kjeler som produserte damp til utkokingen, fire tanker for hvalolje, snekker- og maskin-, og plateverksted, smie, sliperi, kruttmagasin, to lagerbygninger, guanofabrikk, brygge, flytedokk, mannskapsbrakke, messe og kjøkken, hospital, radiostasjon og grisehus. I tillegg ble det satt opp et hus til den britiske magistraten.

Landstasjonen ble lagt ned i 1931 som en følge av lave priser på hvalolje, samt tekniske nyvinninger som evaporatoranlegg og opphalingsslippen som muliggjorde den pelagiske hvalfangst.

I 1944 etablerte britene en permanent base (*Base B*) ved den forlatte hvalstasjonen som en del av Operasjon Tabarin. Vulkanutbrudd i 1967 og 1969 førte til store ødeleggelser og medførte at britene oppga basen.

Av gjenværende spor etter landstasjonen, finnes fremdeles mannskapsbrakka og huset til magistraten, i tillegg til flere kokekjeler, fyrkjeler og annet produksjonsutstyr. Det er også bevart i mer eller mindre grad en lagerbygning, flere lager med tretønner og jernfat, to robåter (flensebåter), fem vannlektere, seks pumpehus og en flytedokk.

Restene etter virksomheten i Whalers Bay er vernet gjennom oppføring på Antarktis-traktatens liste over historiske steder og kulturminner i Antarktis.

## Litteratur

*
Olivier Toussaint

**Olivier Toussaint** (født 1943) er en fransk komponist, sanger, arrangør, manager og plateprodusent.

Han startet *Delphine Productions* sammen med den franske komponisten Paul de Senneville i 1976. Selskapet har blant annet produsert en lang rekke plater for Richard Clayderman.

I 1978 deltok han for Monaco i Eurovision Song Contest med låten *Les jardins de Monaco*.

## Referanser


## Eksterne lenker
* 
*
Patrick Bechter

**Patrick Bechter** (født 2. august 1982 i Dornbirn i Østerrike) er en østerriksk alpinist.

Under junior-VM 2001 gikk han til topps i kombinasjonen etter å ha blitt nummer 3 i utfor, nummer 7 i Super-G og nr. 14 i slalåm. Året etter, under junior-VM 2002 ble han nummer 8 i super-G og nummer 11 i utfor.

Han debuterte i verdenscupen i november 2003. Hans hittil beste resultat er åttendeplassen i storslalåmrennet i Adelboden 7. januar 2006. I 2002 ble Bechter østerriksk mester i slalåm.

## Referanser


## Eksterne lenker
*
Romed Baumann

**Romed Baumann** (født 14. januar 1986 i Hochfilzen, Tirol) er en østerriksk/tysk alpinist. Han har både østerriksk og tysk statsborgerskap og konkurrerte for Østerrike til 2019 og deretter for Tyskland.

## Karriere
Etter at han ble juniorverdensmester i utfor i 2004, fikk han sin debut i verdenscupen i utforrennet i Sestriere, der han endte på 26.-plass. Samme år ble den unge tiroleren østerriksk mester i kombinasjonsøvelsen

Vinteren 2005/06 ble han igjen juniorverdensmester, denne gang i kombinasjonen. Først i 2006 fikk han forsøke seg i verdenscupen igjen, og oppnådde en 14.-plass i slalåm i finske Levi. 11. desember 2006 oppnådde han sin første pallplass i verdenscupen, en andreplass i superkombinasjonen i Reiteralm, bare slått av den kroatiske toppalpinisten Ivica Kostelić.

Den 22. februar 2009 vant han sin første verdenscupkonkurranse &ndash; superkombinasjonen i Sestriere.

Han ble nummer to i super-G i VM i alpint 2021 i Cortina.

Baumann representerte Tyskland under Vinter-OL 2022 i super-G der han kom på 7. plass.

### Verdensmesterskap
* 7.-plass i superkombinasjonen under VM 2007 i Åre
* 8.-plass i superkombinasjonen under VM 2009 i Val-d’Isère

### Pallplasseringer i verdenscupen

### Nasjonale mesterskap
* Østerriksk mester i alpin kombinasjon 2005 og 2008
* Østerriksk mester i storslalåm 2007 og 2008

### Junior-VM
* Juniorverdensmester i utfor i Maribor 2004 
* Juniorverdensmester i alpin kombinasjon i  Québec 2006 
* Sølv i utfor i Québec 2006 
* Sølv i slalåm i Québec 2006

## Referanser


## Eksterne lenker
* 
* Romed-Baumann-Fanclub
Grande (elv i Bolivia)

**Grande** (spansk: *Río Grande* eller *Río Guapay*) er ei elv i Bolivia. 

Den har sitt utspring på sørhellingen av Sierra de Cochabamba, øst for byen Cochabamba. Den kalles her Rocha og krysser Cochabambabekkenet i vestlig retning. Etter 65&nbsp;km snur elva mot sørøst og etter ytterligere 50&nbsp;km løper den sammen med elva Arque i 2&nbsp;350&nbsp;meters høyde.

Etter samløpet kalles elva Caine over de neste 162&nbsp;km, og renner fortsatt i ei sørøstlig retning, før den endrer navn til *Grande*. Etter i alt 500&nbsp;km snur elva mot nodøst og renner i en vid kurve rundt byen Santa Cruz.

Etter 1&nbsp;438 km løper *Grande* sammen med elva Ichilo, som er ei sideelv til Mamoré og tilhører Amazonasvassdraget.
Malaysias kvinnelandslag i fotball

**Malaysias kvinnelandslag i fotball** representerer Malaysia i internasjonal fotball. Malaysia har vært med siden det første Asiamesterskapet uten å ha utmerket seg i den. Malaysia har riktignok gjort det tålelig bra i regiomale mesterskap. I ASEAN Women's Championship greide Malaysia å komme seg videre til semifinale, om enn på bekostning av Filippinene og Indonesia, to lag som ofte har kjempet med Malaysia om kvalifisering til Asiameserskapet.

I 2005 fikk Malaysia imidlertid en bronse i South East Asian Games.

## Eksterne lenker
Malaysias fotballforbund
Paul de Senneville

**Paul de Senneville** (født 30. juli 1933 i Paris, død 24. juni 2023) var en fransk komponist og produsent. Han grunnla i 1976 plateselskapet Delphine Productions (som er oppkalt etter hans første datter) sammen med Olivier Toussaint.

Han var komponisten av «Ballade pour Adeline» (oppkalt etter hans andre datter) som ble innspilt av den franske pianisten Richard Clayderman. Han komponerte og arrangerte senere en rekke innspillinger for Clayderman og andre instrumental&shy;artister.

## Referanser


## Eksterne lenker
* 
*
Nasjonale mesterskap i landeveissykling 2007

**[[Nasjonale mesterskap i landeveissykling]] 2007** startet i Australia og New Zealand i januar. De fleste andre mesterskapene ble arrangert i juni eller juli.

## Resultater
Nasjonale mesterskap i landeveissykling 2009

**[[Nasjonale mesterskap i landeveissykling]] 2009** startet i Australia og New Zealand i januar. De fleste andre mesterskapene arrangeres siste helga før Tour de France.

## Resultater

## Se også
*NM i landeveissykling 2009
Modern Screen

***Modern Screen*** var et amerikansk magasin som ble utgitt i over 50 år. Magasinet inneholdt opprinnelig artikler, fotoserier og intervjuer med filmstjerner, men inkluderte etterhvert også kjente personer innen TV- og musikkbransjen.

## Historie

*Modern Screen* ble publisert av Dell Magazines fra New York, og ble første gang utgitt i november 1930 (enkelte kilder hevder desember 1930). Magasinet ble raskt *[[Photoplay]]*s største konkurrent blant de mange filmmagasinene som ble utgitt i denne perioden. På 1930- og 1940-tallet solgte magasinet flere millioner utgaver hver måned, og i 1933 ble slagordet «Det største opplaget til noe filmmagasin» tatt i bruk på coveret. På begynnelsen av 1930-tallet hadde magasinet malerier av filmstjerner på forsiden, men gikk over til fargebilder på 1940-tallet.

*Modern Screen* solgte godt også utover 1950-tallet, men sviktende billettsalg på kinoer på slutten av tiåret gikk utover magasinets salgstall. Likevel beholdt magasinet populariteten helt til slutten av 1970-tallet. På begynnelsen av 1980-tallet derimot, ble de gammeldagse filmmagasinene erstattet av moderne konkurrenter som *[[People (magasin)|People]]*, som inneholdt mer generelt stoff om kjente personer. I 1985, etter å ha publisert annenhver måned i flere år, sluttet *Modern Screen* å utgi flere magasin.

## Referanser
Bracketing

**Bracketing** er det å ta flere fotografier av samme motiv med forskjellige innstillinger av kameraet. Det er praktisk i situasjoner hvor det kan være vanskelig å oppnå et tilfredsstillende bilde på ett forsøk, især når en liten variasjon i eksponering har stor innflytelse på bildets kvalitet.

Som regel refererer begrepet til variasjon i eksponering: Fotografen tar et bilde ved en bestemt eksponering, ett eller to ved en lysere eksponering og ett eller to ved en mørkere eksponering – for senere å kunne velge ut det bildet som er best eksponert. Denne slags bracketing er spesielt anvendelig når det er høy kontrast i motivet, og/eller opptaksmediet er særlig følsomt (slik som diasfilm eller mange digitale kameraers bildesensorer). Mange profesjonelle kameraer og avanserete amatørkameraer kan stilles inn til automatisk å ta en slik serie av bilder. Denne funksjonen kalles *auto bracketing*. Serien med bilder kan senere smeltes sammen til et såkalt HDR-fotografi, med et mye større toneomfang enn man kan få fra en enkelt eksponering.

Hvis man bruker normal negativ film, må den personen eller maskinen som kopierer bildet til papir, vite at det ikke skal kompenseres for de bevisst over- og undereksponerte bildene.

Andre former for bracketing:

:*[[Fokus (optikk)|Fokus]]-bracketing* er nyttig i situasjoner med begrenset dybdeskarphet, slik som makrofotografering. Her tar man en serie bilder med lett varierende fokuspunkter og velger senere det bilde hvor den ønskede del av motivet er i fokus. 

:*[[Hvitbalanse]]-bracketing*, som brukes innen digital fotografering. Her tar man en serie bilder med forskjellige hvitpunkter, hvilket ofte vil resultere i en serie bilder som strekker seg fra rødlige til blålige nyanser.

:*[[Blitz]]-bracketing* er særs anvendelig når man bruker utfyllingsblitz til å belyse visse underbelyste områder på et ellers velbelyst bilde (for eksempel et ansikt i skygge på en solrik dag). Her tar man en serie bilder, hvor man varierer hvor mye lys blitzen avgir. Senere velger man det bildet som har best sammenheng mellom naturlig og kunstig lys.
Bernard og Bianca

***Bernard og Bianca*** (originaltittel: *The Rescuers*) er en amerikansk animert fantasyfilm fra 1977 produsert av Walt Disney Productions. Filmen handler om de to musene Bernard og Bianca som skal redde jenta Penny som har blitt kidnappet av juveltyven Madame Medusa. Hun har til hensikt å bruke henne for å få tak i en diamant kalt "Djevelens øye". Filmen blander mennesker og dyr på en måte der dyrene opptrer som mennesker. Handlingen bygger på to bøker av Margery Sharp: *The Rescuers* og *Miss Bianca*.

Filmen er den 23. i rekken av Disneys klassikere.

I 1990 kom en oppfølger kalt *[[Bernard og Bianca i Australia]]*.

## Handling
Historien handler om den lille foreldreløse jenta Penny som bor på barnehjem, men hun blir kidnappet av den onde Madame Medusa som bor på en husbåt ute i sumpene. Hun trenger et barn som er akkurat passe stort for å kunne senkes ned i en brønn hvor det ligger en verdifull diamant ved navn «Djevelens øye». Penny har det ikke bra om bord i husbåten og klarer å sende en flaskepost med bønn om hjelp. Flaskeposten blir funnet av en liten internasjonal brigade som er i samme bygning som FN i New York. Her er det en mus fra alle land på jorden, akkurat som alle nasjoner er representert i FN. De to musene Bernard og den vakre miss Bianca drar av sted til sumpene for hjelpe Penny.

## Om filmen

### Popularitet og økonomi
*Bernard og Bianca* ble en publikumssuksess i flere land, inkludert USA, hvor den innbrakte den $48,8 millioner og havnet på en 10. plass over de mest innbringende filmene i 1977. Den ble meget populær i Frankrike og Vest-Tyskland hvor den ble den mest innbringende filmen i 1977 (foran storsuksesser som *[[Star Wars Episode IV: Et nytt håp|Star Wars]]*).

Den ble satt opp på kino på nytt i 1983 og i 1989 og har gjennom årenes løp innbrakte $169 millioner på verdensbasis, hvorav $71 millioner i USA.

Produksjonskostnadene var på $7,5 millioner.

### Anmelderne
Den ble godt mottatt av anmelderne, noe som gjenspeiles i at den har fått 80 % på Rotten Tomatoes. Den amerikanske filmkritikeren Leonard Maltin gav den 3 av 4 stjerner.

Også de norske anmelderne gav den god omtale. Blant annet så gav *[[VG]]* den terningkast seks og *[[Dagbladet]]* fire.

### Utgivelser
*Bernard og Bianca* ble gjenutgitt for visning på kinoene 16. desember 1983 og 17. mars 1989. Den ble utgitt på video (VHS og Laserdisc) den 16. september 1992 og relansert den 8. januar 1999. Den ble utgitt på DVD den 20. mai 2003.

## Rolleliste (stemmer)

## Referanser


## Eksterne lenker
* 

*
Hajji Alejandro

**Angelito Toledo «Hajji» Alejandro** (1954–2025) er en filippinsk sanger og skuespiller. Han var far til sangere Rachel Alejandro (født 1974).

## Filmografi (utvalg)
* 2003 *The Greatest Hits Live*
* 1977 *Panakip butas*

## Eksterne lenker
* 
*
Rachel Alejandro

**Rachel Alejandro** (født 1974) er en filippinsk sanger og skuespiller. Hun er datter til sangeren Hajji Alejandro.

## Utvalgt filmografi
* 1998 *Notoryus*
* 1996 *Mumbaki* 
* 1991 *Darna* 
* 1990 *Hulihin si Nardong Toothpick*

## Eksterne lenker
*
Jaya

**Jaya**, opprinnelig **Maria Louise Ramsey** (født 21. mars 1970, i Manila) er en filippinsk sanger.

## Diskografi
* 1996 *Jaya*
* 1997 *In The Raw*
* 1998 *Kung Kailan Pasko*
* 1999 *Honesty*
* 2000 Five: *Greatest Hits* 
* 2001 *Unleashed*
* 2005 *Fall In Love Again* 

## Referanser


## Eksterne lenker
* 
* iGMA.tv profil